| Medaljeoversikt |
| --- |
| Konkurrerte for USAs flagg USA |
| Langrenn |
| Paralympiske vinterleker |
| Sølv | 2014 Russlands flagg Sotsji |  12 km sitteski |
| Bronse | 2014 Russlands flagg Sotsji |  5 km sitteski |
| Para-VM på ski |
| Gull | 2017 Tysklands flagg Finsterau |  Sprint |
| Gull | 2017 Tysklands flagg Finsterau |  Langdistanse |
| Sølv | 2015 USAs flagg Cable |  12 km sitteski |
| Bronse | 2015 USAs flagg Cable |  5 km sitteski |
| Sykling |
| Para-VM i sykling |
| Bronse | 2015 Sveits’ flagg Nottwil |  49 km landevei |
| Roing |
| Paralympiske sommerleker |
| Bronse | 2012 Storbritannias flagg London |  Dobbelsculler mix |

**Oksana Masters** (født **Oksana Alexandrovna Bondarchuk** 19. juni 1989 i Khmelnytskyj) er en USA-amerikansk funksjonshemmet idrettsutøver. Hun konkurrerer i langrenn, roing og sykling.

Hun begynte aktivt med roing i 2002, og langrenn i 2012.

Bakgrunn
--------

Masters ble født med flere fødselsskader fordi moren var utsatt for stråling. Hun ble født uten tomler, med «svømmehud» mellom fingrene, seks tær på hver fot, og hennes venstre fot var 15 cm kortere enn den høyre. Hun manglet også skinnebenet i begge beina. Hun ble plassert på et ukrainsk barnehjem, og ble adoptert av Gay Masters, en 43 år gammel barnløs kvinne fra Buffalo i New York i USA, og hun tok med seg Oksana til USA i 1997. Hun amputerte etter hvert begge beina over kneet – venstre fot da hun var 8 år gammel, og høyre da hun var 13.

Idrettskarriere
---------------

Masters begynte med roing i 2002, da hun var 13 år gammel, rett før hun amputerte høyre bein. Hun fortsatte med roing etter amputasjonen, og begynte også å konkurrere. I 2010 deltok hun ved CRASH-B Sprints, som er VM innendørs med Concept2 romaskin. Her vant hun klassen Open Women Trunk-Arms. Hun satte også verdensrekord. Året etter kom hun på tredjeplass i CRASH-B VM i 2011 i samme klasse.

Hun deltok i Paralympiske sommerleker 2012 i London, der hun fikk bronse i roing, i klassen dobbelsculler mix, sammen med Rob Jones.

I 2013 kom hun på fjerdeplass i dobbelsculler i VM i roing for funksjonshemmede.

I Paralympiske vinterleker 2014 i Sotsji i Russland fikk hun sølv på 12 km sitteski, bak ukrainske Lyudmyla Pavlenko. Hun fikk også bronse på 5 km, der Andrea Eskau vant. På langrennssprinten kom hun på fjerdeplass. I skiskyting kom hun på fjerdeplass i sprinten og åttendeplass på mellomdistanse. Hun fikk to fjerdeplasser i Para-VM i sykling 2014, i klassen H5.

I Para-VM på ski 2015 i Cable fikk hun to medaljer – sølv på mellomdistanse og bronse på sprinten. I tillegg kom hun på fjerdeplass på 12 km og syvendeplass på stafetten. Hun deltok også i skiskyting, der hun kom på åttendeplass på sprint og niendeplass på mellomdistanse. Hun vant verdenscupen i paralangrenn sammenlagt i sesongen 2014–15. Hun deltok igjen i Para-VM i sykling 2015, og fikk der bronse i landeveisritt, og kom på fjerdeplass i temporittet.

I Paralympiske sommerleker 2016 i Rio de Janeiro i Brasil deltok hun i sykling. Der kom hun på fjerdeplass i landeveisritt og femteplass i temporitt.

Hun deltok i Para-VM på ski 2017, og vant der sprinten. Hun vant også langdistanse, foran Birgit Skarstein og Liudmila Vauchok.

Utmerkelser
-----------

* 2012 - *Female Athlete of the Year* (US Rowing)
* 2007 - *Bayada Regatta Leo Reilly, Jr. Award*
* 2002 og 2007 - *Metro Disability Coalition Spotlight Award*

Referanser
----------

1. ↑  KSL.com - *Opinion: Let's not forget about Team USA's other half*, besøkt 12. mars 2014.
2. ↑  Sports Illustrated - *The Marine And The Orphan*, besøkt 12. mars 2014.
3. 1 2  Southwest Airlines - Spirit Email Newsletter - *Oksana* (arkivert hos Wayback Machine), besøkt 12. mars 2014.
4. ↑  CRASH-B - *2010 C.R.A.S.H.-B. Sprints World Indoor Rowing Championships* Arkivert 2. februar 2012 hos Wayback Machine. besøkt 12. mars 2014.
5. ↑  CRASH-B - *2011 C.R.A.S.H.-B. Sprints World Indoor Rowing Championships* Arkivert 3. februar 2012 hos Wayback Machine. besøkt 12. mars 2014.

Eksterne lenker
---------------

* (en) Profil hos IPC
* (en) IPC - Oksana Masters - latest results
* (en) Oksana Masters – IPC.infostradasports.com Rediger på Wikidata

* (en) Oksana Masters – Paralympic.org Rediger på Wikidata

* (en) Oksana Masters – USAs olympiske komité Rediger på Wikidata

* (en) Oksana Masters – FISA Rediger på Wikidata
* (en) Profil hos US Rowing
* (en) Profil hos Finsterau 2017
* (en) Profil hos Sotsji 2014 (arkivert)
* (en) Profil hos Rio 2016 (arkivert)